|  |  |  |  |
| --- | --- | --- | --- |
| grb-rh.bmp | |  | |
| Grb opcine SvJnB | **REPUBLIKA HRVATSKA**  **MEĐIMURSKA ŽUPANIJA OPĆINA SVETI JURAJ NA BREGU** | |  |

**OPĆINSKO VIJEĆE**

KLASA: 320-01/24-01/01

URBROJ: 2109-16-03-24-6

Pleškovec, 28. veljače 2024.

Na temelju članka 39. stavka 2. Zakona o poljoprivrednom zemljištu (''Narodne novine'' broj 20/18, 115/18, 98/19 i 57/22) te članka 28. Statuta Općine Sveti Juraj na Bregu (''Službeni glasnik Međimurske županije" broj 30/23), Općinsko vijeće Općine Sveti Juraj na Bregu na 18. sjednici održanoj dana 28. veljače 2024. godine donosi

**O D L U K U**

**o imenovanju Povjerenstva za uvođenje u posjed poljoprivrednog zemljišta u vlasništvu države na području Općine Sveti Juraj na Bregu**

**Članak 1.**

Ovom Odlukom osniva se i imenuje Povjerenstvo za uvođenje u posjed poljoprivrednog zemljišta u vlasništvu države na području Općine Sveti Juraj na Bregu.

Povjerenstvo za uvođenje u posjed čine tri člana: jedan predstavnik pravne, geodetske i agronomske struke.

**Članak 2.**

U Povjerenstvo za uvođenje u posjed poljoprivrednog zemljišta u vlasništvu države na području Općine Sveti Juraj na Bregu (u daljnjem tekstu: Povjerenstvo) imenuju se:

1. Mateja Topolko Drvoderić, mag.iur.,

2. Jeronim Moharić, mag. ing. geod. et geoinf.,

3. Petra Dolar, dipl.ing.agr.

**Članak 3.**

Povjerenstvo na osnovi sklopljenog Ugovora o zakupu zakupnika uvodi u posjed u roku od 30 dana od dana sklapanja Ugovora, odnosno po skidanju usjeva.

Povjerenstvo o uvođenju u posjed sastavlja zapisnik.

Ako uvođenje u posjed nije moguće jer dosadašnji posjednik odbija izaći iz posjeda ili odbija predati posjed, Povjerenstvo je dužno isto proslijediti, s prijedlogom naplate zakupnine i predaje u posjed poljoprivrednog zemljišta, nadležnom državnom odvjetništvu na postupanje.

**Članak 4.**

Ova Odluka stupa na snagu osmog dana od dana objave u ''Službenom glasniku Međimurske županije''.

**PREDSJEDNIK**

Općinskog vijeća

Anđelko Kovačić